text: Der var Messerschmidt og så alle de andre 
  27 maj 2014 kl. 08.47
  Morten Messerschmidt satte rekord ved valget i søndags med 465.758 stemmer. Jørn Dohrmann fik 6.439 stemmer.
  Dermed ligger Dohrmann sidst blandt de fire, der blev valgt fra Dansk Folkeparti. Anders Primdahl Vistisen fik 8.315 personlige stemmer, og Rikke Karlsson fik 9.205.
  Ulla Tørnæs fra Venstre blev valgt med 136.388 personlige stemmer.
  Rina Ronja Kari fra Folkebevægelsen mod EU fik 63.673 personlige stemmer.
  Den konservative Bendt Bendtsen fik 151.274 stemmer, den radikale Morten Helveg Petersen fik 76.390 stemmer, Jeppe Kofod fra Socialdemokratiet 169.284 og SF's Margrete Auken 153.072 personlige stemmer.
  